দুপুরে পত্নীতলা থানার নতুন ভবনের নির্মান কাজের উদ্বোধন শেষে বিকেলে মাদক জঙ্গিবাদ ও সন্ত্রাস নির্মূল কল্পে আয়োজিত সূধী সমাবেশে উপজেলা আওয়ামীলীগের ডাকে উপজেলা আওয়ামীলীগের সভাপতি আলহাজ্ব ইছাহাক হোসেনের সভাপতিত্বে শেখ রাসেল মিনি স্টেডিয়াম (পাবলিক মাঠ) এ অনুষ্ঠিত বিশাল জনসভায় প্রধান অতিথি হিসাবে বক্তব্য রাখেন মাননীয় স্বরাষ্ট্র মন্ত্রী বীর মুক্তিযোদ্ধা আসাদুজ্জামান খান এমপি। প্রধান অতিথি এসময় বলেন- দেশে সন্ত্রাস ও জঙ্গিবাদের কোন ঠাই নেই। সন্ত্রাস ও জঙ্গিবাদকে আইন শৃংখলা বাহিনী কঠিন হাতে দমন করবে। আওয়ামীলীগ সরকার ক্ষমতায় এলেই দেশের উন্নয়ন হয়। বর্তমান সরকার ক্ষমতায় আছে বলেই মানুষের ভাগ্যের পরিবর্তন হয়েছে। মানুষের মুখে হাসি ফুটেছে। তিনি দেশে উন্নয়নের ধারাবাহিকতা বজায় রাখতে আবারো নৌকা মার্কায় ভোট দেয়ার আহ্বান জানান।